锦云堂暗定连环计・水仙子
作者：无名氏
朝代：元

paragraphs: 元来那风道人掷布本仙机，蔡学士你为谋早预知。
董太师果断送在连环计，吕温侯有胆力，如今个杨太尉奏上丹墀。
(杨彪上，云)你众官望阙跪者，听圣人的命。
(正末同众跪科)(杨彪云)卓本关西一武骑，自恃雄豪足盖世。
亲提健卒入朝来，眼底全无汉皇帝。
揽权擅威行不道，纳用子妻如狗彘。
腹心牙爪尽崩离，已知此虏为天弃。
即今斩首银台门，焚尸长安正厥罪。
蔡邕学士多智谋，往来其间用游说。
特加礼部侍郎衔，兼掌中书知诰制。
吕布订贼建首功，封王出镇幽燕地。
其妻貂蝉亦国君，随夫之爵身荣贵。
李肃曾是卓家奴，晚能自拔来归义。
可以骠骑大将军，仍领羽林作环卫。
老臣王允怀主忧，当筵巧使连环计。
是用报卿左丞相，与国同休永无替。
(众谢恩科)(王允云)臣允老矣，恐不能久在朝端，扶助主上。
(唱)愿圣主千年寿，保皇家万代基，容王允可便拂袖而归。
(众下)。